Radulphus Vaughan Williams
Radulphus Vaughan Williams Res apud Vicidata repertae: Nativitas: 12 Octobris 1872; Down Ampney Obitus: 26 Augusti 1958; Londinium Patria: Britanniarum Regnum Familia Genitores: Arthur Charles Vaughan Williams; Margaret Vaughan Williams Coniunx: Ursula Vaughan Williams, Adeline Maria Fisher Memoria Sepultura: Abbatia Westmonasteriensis Radulphus Vaughan Williams (natus 12 Octobris 1872 apud Down Ampney Glocestriae; mortuus die 26 Augusti 1958 Londinii) fuit compositor Anglicus, qui magnopere studuit colere stylum musicae clare Anglicum, adeo ut per Angliam ruralem peregrinans, velut Hungaricus Bela Bartok per patriam ipsius, collexerit cantus vulgares ex diversis regionibus quibus basi compositionum suarum uteretur. Doctus est Cantabrigiae a Carolo Stanford et Berolini a Maximo Bruch. Etiam colloquium habuit Parisii cum Mauritio Ravel de arte orchestrationis qui, ut ferunt, ducens eum indocilem dimisit. Cum Reverendo Percivallo Dearmer edidit novum hymnorum florilegium English Hymnal nuncupatum quod continebat multos cantus novos ab eo sive compositos sive adaptatos ex aliis fontibus. Novem symphonias composuit et multa opera orchestralia et choralia.